Volksraad Verkiesing Kommissie - Stemuitslae
Hiermee die stemuitslae van die afgelope mosie-stem:
Stemuitslae van pasafgelope Mosie-verkiesing:
VRAAG 1: Ek dank die huidige Volksraad dat hy sy mandaat uitgevoer het vanaf 2011 tot 2017.
VRAAG 2: ‘n Nuwe Volksraad moet gekies word om volksbesluite oor die voorstelle hieronder uit te voer na goeddunke; met ‘n vrye, onbeperkte mandaat maar in volkome gehoorsaamheid aan God die Vader, Seun en Heilige Gees en behoudens die plig om deurgaans te ywer vir ‘n onafhanklike vaderland vir ons volk.
VRAAG 3: Die VVK word opgedra om ‘n volksdemokratiese verkiesing van so ‘n nuwe Volksraad te fasiliteer na goeddunke, soos wat die VVK onder die omstandighede moontlik ag.
VRAAG 4: Die huidige Volksraad moet behou word, beklee met ‘n nuwe mandaat volgens volksbesluite oor ondergenoemde aspekte; en enige moontlike vakante setels moet gevul word deur tussenverkiesings wat die VVK fasiliteer.
VRAAG 5: Die Volksraad moet ‘n permanente instelling wees om ons volk te dien per volksbesluit.
VRAAG 6: Die VVK moet ‘n permanente instelling wees om vry en regverdige volksverkiesings te fasiliteer; waardeur die Volksraad verkies word.
VRAAG 7: Die Volksraad se primêre mandaat (om leiding te neem tot verkryging van territoriale selfbeskikking vir ons volk) moet uitgebrei word: Hy moet as volksregering gevestig word wat optree ook op ander terreine van volksbelang in der mate waartoe dit hom vrywillig opgedra mag word deur tersaaklike volksgenote en –instansies.
VRAAG 8: Die Volksraad moet uit minimum 9 en maksimum 12 Lede bestaan.
VRAAG 9: Die Volksraad moet vir ‘n termyn van 5 jaar dien.
VRAAG 10: Die Volksraad moet adviseurs met toepaslike kundigheid benoem wat hom tydens sy sittings kan adviseer, sonder om stemreg in die Volksraad uit te oefen.
VRAAG 11: Die Volksraad moet die uitlewing van ons volks-Geloftes bevorder.
VRAAG 12: Die Volksraad moet meewerk tot die oprigting van ‘n Godvresende volkshuishouding.
VRAAG 13: Die Volksraad moet voorgaan om die volk ‘n nuwe Gelofte te laat aflê.
VRAAG 14: Die volk moet oorgaan tot lydelike verset, onder leiding van die Volksraad.
VRAAG 15: Die Volksraad moet voortgaan om alle stappe te neem soos geoorloof deur- en binne die riglyne van die Internasionale Reg, tot die herwinning van territoriale selfbeskikking en onafhanklikheid van ons volk, in opvolging van stappe reeds deur hom geneem.
VRAAG 16: Die Volksraad moet magsmiddele uitbrei ter bevordering van volksveiligheidsvermoëns.
VRAAG 17: Die Volksraad moet politieke verantwoordelikheid aanvaar vir die aksies van magsgroeperinge wat onder sy opdrag en binne sy riglyne uitgevoer word.
VRAAG 18: Die Volksraad moet elke maatreël en aksie wat hy nodig ag, neem om die voortdurende plaasaanvalle en ander moorde op ons volk tot ‘n einde te bring.
VRAAG 19: Onteiening of onbillike vervreemding van VVK-kiesers se eiendom deur die ANC-bewind (of deur iemand anders met die ANC bewind se uitdruklike of stilswyende goedkeuring) sal as ‘n oorlogsverklaring teen ons geag- en dienooreenkomstig hanteer word, onder leiding van die Volksraad.
VRAAG 20: Moet ons volk sy aanspraak prysgee oor grondgebied wat oor meer as 3 eeue in suider-Afrika met dure opoffering verwerf was?
VRAAG 21: Beskou u die binnekoms- en oorspoeling van daardie grondgebied deur volksvreemdes, as onregmatig?
VRAAG 22: Die Volksraad moet hom verbind tot die uitbreiding en ontwikkeling van die huidige volkstaatgroeipunte Orania en Kleinfontein.
VRAAG 23: Die Volksraad moet die moontlikheid en wenslikheid van nuwe soortgelyke volkstaatgroeipunte ondersoek waar volksgenote gekonsentreerd en met die minimum teen-aanspraak d.m.v. volkseie arbeid kan bou aan ‘n selfstandige gemeenskap.
VRAAG 24: Die Volksraad moet grondtransaksies oorweeg op terme en voorwaardes van staatkundige onafhanklikheid.
VRAAG 25: Die Volksraad moet stappe neem tot omvangryker inligtingverspreiding en kommunikasie.
VRAAG 26: Die Volksraad moet die volk oproep tot landwye deelname aan verdienstelike bewusmakingsaksies aangaande die vryheidstryd.
VRAAG 27: Die Volksraad moet ‘n register saamstel van volksgenote wat politieke gevangenes is.